《乙巳冬十月随幼男赴海陵丞中途遇交代有开正》
宋代·孙介

整棹姚江到海陵，稽徊四十月行程。
相逢既诺交承约，少待何妨信义明。
戚戚已无终岁虑，琅琅先有诵书声。
夫妻白首皆天幸，三乐无惭好弟兄。

作者简介：（1114—1188）越州馀姚人，字不朋，号雪斋野叟。孙畴弟。幼随兄入郡庠，受业于胡宗伋。兄卒，从友厉德辅肄业于紫溪。既冠，授书自给，益发愤求学，至老不倦。